**আষাঢ় মাস, এখনই গাছ লাগানোর সময় ; আসুন গাছ লাগাই**

গাছ যেমন আমাদের ফল দেয়, আসবাবপত্র ও বাসস্থান তেরিতে কাজে লাগে, তেমনি অক্সিজেন দিয়ে প্রাণীর জীবন রক্ষায ভূমিকা পালন করে। এই করোণাকালে মানুষ অক্সিজেনের গুরুত্ব আরো বেশি ভালো করে অনুধাবন করছে। সর্বোপরি পরিবেশ সংরক্ষণে গাছের ভূমিকা সম্পর্কে আমরা কম বেশি জানি । তবে ধর্মীয ক্ষেত্রে রয়েছে গাছ লাগানোর অনেক গুরুত্ব ও তাৎপর্য । গাছ লাগানো সম্পর্কে কয়েকটি হাদিস এখানে প্রনিধানযোগ্য---

হজরত জাবির (রা.) হতে বর্ণিত, হজরত রাসূলুল্লাহ (সা.) বলেছেন, কোনো মুসলিম যদি কোনো বৃক্ষরোপণ করে, আর তা থেকে ফল কোনো ব্যক্তি খায় তবে সেটি তার জন্য সদকা, কোনো হিংস্র প্রাণী খেলেও তা তার জন্য সদকা, যদি কেউ চুরি করে খায় তাও তার জন্য সদকা, কোনো পাখিও খায় তাও তার জন্য সেটি সদকা । এমনকি যদি কেউ তা কেটে ফেলে তাও সেটি তার জন্য সদকা। -সহিহ মুসলিম : ৪০৫০

হাদিসে আরও বলা হয়েছে, 'যে ব্যক্তি কোনো বৃক্ষ রোপণ করে, আল্লাহ তাআলা এর বিনিময়ে তাকে ওই বৃক্ষের ফলের সমপরিমাণ প্রতিদান দেবেন। ' (মুসনাদে আহমাদ: ২৩৫৬৭)। তিনি বলেন, 'যে ব্যক্তি বিনা গাছ প্রয়োজনে গাছ কাটবে, আল্লাহ তার মাথা আগুনের মধ্যে নিক্ষেপ করবেন। ' (আবু দাউদ: ৫২৪১, বায়হাকী: ৬/১৪০)

হাদিসে এসেছে, ‘যদি কোনো মুসলমান একটি বৃক্ষ রোপণ করে অথবা কোনো শস্য উৎপাদন করে এবং তা থেকে কোনো মানুষ কিংবা পাখি অথবা পশু ভক্ষণ করে, তবে তা উৎপাদনকারীর জন্য সদকা (দান) স্বরূপ গণ্য হবে। ’ (বুখারি, হাদিস: ২৩২০, মুসলিম, হাদিস: ১৫৬৩/১২)

উল্লেখ্য এই সদকা মৃত্যুর পরেও গাছের মাধ্যমে জারি থাকে।

আনাস (রা.) থেকে বর্ণিত হাদিসে বৃক্ষরোপণ ও পরিচর্যা করতে নির্দেশ দিয়ে মহানবী (সা.) বলেছেন, ‘যদি নিশ্চিতভাবে জানো যে কিয়ামত এসে গেছে, তখন হাতে যদি একটি গাছের চারা থাকে, যা রোপণ করা যায়, তবে সেই চারাটি রোপণ করবে। ’ (বুখারি, আদাবুল মুফরাদ: ৪৭৯; মুসনাদ আহমদ, হাদিস: ৩/১৮৩)

এখন আষাঢ় মাস চলছে, গাছ লাগানোর এখনই সময় । আসুন সকলে গাছ লাগাই নিজেরা উপকৃত হই ও অপরের উপকার করি ।